Bamberg

**Bamberg** é unha cidade alemá pertencente ao Estado de Baviera (Alemaña), situado na rexión de Franconia, a beiras do río Regnitz. A cidade, declarada no seu conxunto Patrimonio da Humanidade en 1993, tiña unha poboación de 70&nbsp;863 habitantes a 31 de decembro de 2012.

## Historia 
Durante os séculos posteriores ao imperio de Roma, a migración xermana chegou á Diocese de Bamberg, a cal estaba habitada polos eslavos. O asentamento foi mencionado por primeira vez no ano 902, debido á construción do Castelo de Babenberg, en honra á familia que o construíu. A área foi evanxelizada polos monxes da Orde Beneditina, e foi entregada á Diocese de Würzburg.

En 1007, o Santo Emperador Romano Henrique II opta por separar Bamberg da Diocese de Würzburg debido a que buscaba reducir de tamaño esa diocese. En 1008 logrouse mediante o consenso entre os Bispos de Würzburg e Eichstätt, xunto coa aprobación do Papa Xoán XVIII, a definición duns novos límites da Diocese. A nova catedral foi terminada en 1012, o cal marcou o inicio da nova extensión diocesal. Cinco anos máis tarde, fundouse un mosteiro para o culto e a formación dos clérigos.

Ao redor do século XIII, os bispos forzaron ao Imperio, permitindo así, construír grandes edificacións en Bamberg. Sendo así o poder, que se obtiveron vastos territorios, sendo todos perdidos pola Reforma, os cales reduciron a extensión á metade. En 1647 fúndase a Universidade de Bamberg, que foi fundada nun principio co nome de *Academia Bambergensis*. En 1759, as posesións e xurisdicións da Diocese foron entregadas e vendidas a Austria. Cando se produciu a secularización da terra, por parte da igrexa, levou a efecto (1802), a extensión de terra era de 3&nbsp;305&nbsp;km² e a súa poboación próxima aos 220&nbsp;000 habitantes. En 1802 independízase e en 1803 únese a Baviera.

En 1976, a Unión Astronómica Internacional aprobou pór o nome da cidade a un cráter do planeta Marte, coñecido como Bamberg.

## Sitios de interese 
O conxunto da cidade de Bamberg, foi declarado como Patrimonio da Humanidade pola Unesco no ano 1993, abarcando unha área protexida de 142 ha e unha zona de respecto de 444 ha.

Dentro deste patrimonio pódese atopar:
* A Catedral (1237), cos restos dos reis Henrique II e o Papa Clemente II
* A Residencia Antiga (*Alte Hofhaltung*), residencia dos bispos entre o século XVI e século XVII
* A Residencia Nova (*Neue Residenz*), residencia dos bispos despois do século XVII
* A Casa do Concello Antiga (*Altes Rathaus*, 1386), construído nunha illa no centro do río Regnitz

### Catedral 
A Catedral é unha estrutura pertencente ao estilo románico dentro da arquitectura, debido ao catro torres que se atopan na estrutura lateral. Foi fundada en 1004 polo Emperador Henrique II, terminada en 1012 e consagrada o 6 de maio de 1012. O lume destruíuna, en forma parcial, no ano 1081. A nova catedral foi construída por Otto de Bamberg e dedicada o ano 1111. No século XIII, recibiu o seu forma románica definitiva. Na catedral atópase o *O Xinete de Bamberg*, unha estatua ecuestre de pedra, construída probablemente entre 1225 e 1237. O Emperador Henrique II e a súa esposa Santa Cunegunda están enterrados na catedral.

## Galería de imaxes 

Bamberg-Ausblick-58-vom Michaelsberg-2006-gje.jpg
Bamberg-Altes Rathaus-72-Untere Bruecke-2013-gje.jpg|Casa do Concello Antiga
Bamberg-Alte Hofhaltung-12-Dom-2010-gje.jpg|Residencia Antiga
Bamberg-Neue Residenz-22-2010-gje.jpg|Residencia Nova
Bamberg-Klein Venedig-60-2011-gje.jpg
Bamberg-Obere Pfarre-158-Turm-2018-gje.jpg
Bamberg-Obere Pfarre-222-zum Chor-2018-gje.jpg
Bamberg-Unterer Kaulberg-10-Nr4-2018-gje.jpg
Bamberg-Mittlerer Kaulberg-06-2013-gje.jpg
Bamberg-Vorderer Graben-02-2009-gje.jpg

## Notas 
## Véxase tamén 
### Ligazóns externas 
* Sitio web oficial